Вещици в чужбина
Вещици в чужбина () е роман в жанр хумористично фентъзи. Книгата е дванайсетата по ред от поредицата на Тери Пратчет Светът на диска. Романът е издаден през 1991 г. и е третият, в който главни действащи лица са вещиците.

В романа са представени трите вещици, които участват преди това в „Посестрими в занаята“ Баба Вихронрав, Леля Ог и Маграт Чеснова. Те отиват в Генуа, град на другия край на континента, за да се изправят срещу сестрата на Баба Вихронрав - Лили Вихронрав, която използва силата на историите, за да контролира хората. Сюжетът на много места напомня за този в някои популярни вълшебни приказки. Върху Леля Ог пада цяла къща и по този начин се прави асоциация с „Магьосникът от Оз“.

Книги от поредицата Светът на диска
Книги от 1991 година